भारतीय क्रिकेट कंट्रोल बोर्ड(बीसीसीआई) अमेरिका में मिनी आईपीएल आयोजित करना चाहता है। आईपीएल गवर्निंग काउंसिल के एक सदस्‍य ने इंडियन एक्‍सप्रेस से बताया कि प्रस्‍ताव है कि टूर्नामेंट तीन सप्‍ताह का हो और सभी आठ टीमें इसमें हिस्‍सा लें। नाम न छापने की शर्त पर अधिकारी ने बताया, ”टी20 चैंपियंस लीग रद्द हो चुकी है इसके चलते क्रिकेट कैलेंडर में जगह बनाई जा सकती है। हमारा प्रस्‍ताव है कि सभी आठ टीमें मिनी आईपीएल में हिस्‍सा लें। जगह पर अभी फैसला नहीं हुआ है लेकिन अमेरिका भी एक विकल्‍प है।”